stanford-oval/wikipedia huggingface dataset:
משפחת פראוד: קולניים יותר, גאים יותר

| --- | --- |

לוגו הסדרה בעברית
 מבוסס על:  משפחת פראוד
 שיר הנושא:  "משפחת פראוד"
 סוגה:  הנפשה, הרפתקאות, נוער, ילדים, קומדיה
 יוצרים:  ברוס וו סמית' וראלף פארקהר
 מדבבים:  קיילה פראט, טומי דוידסון, ג'ו מארי פייטון, פאולה ג'אי פרקר, סדריק אנטוניו קיילס, קיקי פאלמר, אליסה רייס, קארן מלינה ווייט, סוליי מון פריי, רקל לי בולו
 מדבבים בעברית:  יובל קלו, לירון ברנס, דקלה הדר, שרית סרי, גילן שחף, מייה קדוש, שירלי לילו, בר סביר, ספיר דרמון, עומר שטיינברג, מיה אלון, אורי זלצמן, רועי ניב, אסף דגני, גלעד קלטר, גדי לוי, מונה מור, אפי בן ישראל, רונה בקרמן, הדר שחף-מעיין, ענת ניב, צביקה שוורצברג, שמחה ברבירו, דור סרוגו, נועה לפידות, יורם יוספסברג, ערן מור, איילת רובינסון, נעה קשפיצקי, נעמה שטרית, צחי כהן, יובל בינדר, צביקה פורמן, אוהד שחר, גיא גולדברג, סער בדישי, דניאל מגון, עמית מטלון
 ארץ מקור:  ארצות הברית ארצות הברית
 שפות:  אנגלית (דובב לנוספות, ביניהן עברית)
 מספר עונות:  2
 מספר פרקים:  20
 הפקה
 מפיק:  יאן הירוטה
 מפיקים בפועל:  ברוס וו סמית', ראלף פרקוהר וקלווין בראון, ג'וניור.
 חברת הפקה:  Bar Productions, Disney Television Animation
 הפצה:  דיסני+ 
 מוזיקה:  קורט פרקוהר
 אורך פרק:  27-30 דקות
 שידור
 רשת שידור:  דיסני+, ערוץ דיסני
 רשת שידור בישראל:  דיסני+
 תקופת שידור מקורית:  23 בפברואר 2022 – הווה
 קישורים חיצוניים
 דף התוכנית ב-IMDb
 
משפחת פראוד: קולניים יותר, גאים יותר (באנגלית: The Proud Family: Louder and Prouder) היא סדרת טלוויזיה מונפשת אמריקאית שנוצרה על ידי ברוס וו סמית' וראלף פארקהר, שהוצגה בבכורה בדיסני+ ב-23 בפברואר 2022. זה אתחול של משפחת פראוד, ששודרה במקור בערוץ דיסני מ-2001 עד 2005.
באפריל 2022, דיסני+ אישרה שהעונה השנייה של התוכנית הייתה בהפקה, שהוצגה בבכורה בדיסני+ ב-1 בפברואר 2023. הסדרה הופיעה בבכורה ליניארית ב-7 בינואר 2023 בערוץ דיסני, וב-דיסני XD ב-8 בינואר 2023. ביוני 2023, הוכרז שהסדרה חודשה לעונה שלישית.
העונה הראשונה שדובבה הופצה לראשונה מחוץ לישראל ב-2022, עד להפצתה הארצית ב-2023 יחד עם העונה השנייה.
תקציר

הסדרה מתארת את חייה של פני בת ה-14 והמשפחה המיוחדת מאוד שלה.
מדבבים

בימוי הדיבוב נעשה על ידי רועי גבע, והפקתו נעשה על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| פני פראוד | קיילה פארט | יובל קלו |
| אוסקר פראוד | טומי דוידסון | לירון ברנס |
| טרודי פראוד | פאולה ג'אי פרקר | דקלה הדר |
| שוגה מאמא | ג'ו מארי פייטון | שרית סרי |
| שוגה מאמא צעירה | דומיניק פישבק | מייה קדוש |
| סיסי פראוד | לא ידוע | מייה קדוש |
| בובי פראוד | סדריק אנטוניו קיילס | גילן שחף |
| דג'וניי ג'ונס | קארן מלינה וייט | שירלי לילו |
| נוביה | לא ידוע | שירלי לילו |
| זואי האוזר | סוליי מון פריי | בר סביר |
| להסיניגה בולווארדז | אליסה ריס | ספיר דרמון |
| פליקס בולווארדז | קרלוס מנסיה | גדי לוי |
| סאנסט בולווארדז | מריה קנאלס-בררה | מונה מור |
| מייקל קולינס | ארווין ג'ונסון השלישי | עומר שטיינברג |
| מאיה לייבוביץ-ג'נקינס | קיקי פאלמר | מיה אלון |
| קייג'י לייבוביץ-ג'נקינס | לא ידוע | אורי זלצמן |
| האח קוואמי | לסלי אודום ג'וניור | אורי זלצמן |
| ברי לייבוביץ-ג'נקינס | זאכרי קווינטו | אסף דגני |
| רנדל לייבוביץ-ג'נקינס | זאכרי קווינטו | גלעד קלטר |
| וויזרד קלי | אריאס ספירס | גלעד קלטר |
| קארים | אסנטי בלאק | רועי ניב |
| המנהלת רונדה הייטאוור | פטרישה בלצ'ר | אפי בן ישראל |
| פיבו | קרי סאמר | רונה בקרמן |
מוזיקה נעשתה על ידי רועי גבע.
שידור

| עונה | עונה | מספר פרקים | תקופת שידור בדיסני+ארצות הברית> שידור ראשון | תקופת שידור בדיסני+ארצות הברית> שידור אחרון | תקופת שידור מקורית בערוץ דיסני ארצות הברית> שידור ראשון | תקופת שידור מקורית בערוץ דיסני ארצות הברית> שידור ראשון |
| --- | --- | --- | --- | --- | --- | --- |
|  | 1 | 10 | 23 בפברואר 2022 | 20 באפריל 2022 | 7 בינואר 2023 | 4 בפברואר 2023 |
|  | 2 | 10 | 1 בפברואר 2023 | 1 בפברואר 2023 | 4 במרץ 2023 | 1 באפריל 2023 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית> דיסני+ | תאריך שידור מקורי ארצות הברית> ערוץ דיסני |
| --- | --- | --- | --- | --- | --- |
| 1 | 1 | החדשים בשכונה | New Kids on the Block | 23 בפברואר 2022 | 7 בינואר 2023 |
| 2 | 2 | השפעה רעה | Bad Influence(r) | 23 בפברואר 2022 | 7 בינואר 2023 |
| 3 | 3 | הכול מתחיל בכדור כדורסל | It All Started with an Orange Basketball | 2 במרץ 2022 | 14 בינואר 2023 |
| 4 | 4 | אבא ועוד אבא? | Father Figures | 9 במרץ 2022 | 14 בינואר 2023 |
| 5 | 5 | ממתק-לנד | Snackland | 16 במרץ 2022 | 21 בינואר 2023 |
| 6 | 6 | היידה | Get In | 23 במרץ 2022 | 21 בינואר 2023 |
| 7 | 7 | כשאתה מאחל רוקר | When You Wish Upon a Roker | 30 במרץ 2022 | 28 בינואר 2023 |
| 8 | 8 | לימודים מהבית | Home School | 6 באפריל 2022 | 28 בינואר 2023 |
| 9 | 9 | בריון משתולל | Raging Bully | 13 באפריל 2022 | 4 בפברואר 2023 |
| 10 | 10 | דרך העיר הישנה (חלק 1) | Old Towne Road (Part 1) | 20 באפריל 2022 | 4 בפברואר 2023 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית> דיסני+ | תאריך שידור מקורי ארצות הברית> ערוץ דיסני |
| --- | --- | --- | --- | --- | --- |
| 11 | 1 | דרך העיר הישנה (חלק 2) | Old Towne Road (Part 2) | 1 בפברואר 2023 | 4 במרץ 2023 |
| 12 | 2 | ידיה של סבתא | Grandma's Hands | 1 בפברואר 2023 | 4 במרץ 2023 |
| 13 | 3 | מעוקל | Curved | 1 בפברואר 2023 | 11 במרץ 2023 |
| 14 | 4 | ציון 10 | A Perfect 10 | 1 בפברואר 2023 | 11 במרץ 2023 |
| 15 | 5 | אבא פאף | Puff Daddy | 1 בפברואר 2023 | 18 במרץ 2023 |
| 16 | 6 | סוף התמימות | The End of Innocence | 1 בפברואר 2023 | 18 במרץ 2023 |
| 17 | 7 | תנודות הנשמה | The Soul Vibrations | 1 בפברואר 2023 | 25 במרץ 2023 |
| 18 | 8 | שוב אנחנו | Us Again | 1 בפברואר 2023 | 25 במרץ 2023 |
| 19 | 9 | בבה | BeBe | 1 בפברואר 2023 | 1 באפריל 2023 |
| 20 | 10 | יוניעשרה | Juneteenth | 1 בפברואר 2023 | 1 באפריל 2023 |
פרסים

| שנה | פרס | קטגוריה | מועמדות | תוצאה | מקור |
| --- | --- | --- | --- | --- | --- |
| 2022 | פרסי אמי לתוכניות לילדים ולמשפחה | סדרת הנפשה יוצאת מן הכלל | הפקת הסדרה | מועמדות |  |
| 2022 | פרסי אמי לתוכניות לילדים ולמשפחה | ליהוק מצטיין לסדרה | טטיאנה בול, ארון דראון, דייוויד ה. רייט השלישי | זכייה |  |
| 2022 | פרסי אמי לתוכניות לילדים ולמשפחה | בימוי דיבוב יוצא מן הכלל לסדרה | ראלף פרקהור, ברוס סמית' | מועמדות |  |
| 2023 | פרס אנני | פרס אנני לדיבוב בסדרה | קארן מלינה וייט | מועמדות |  |
| 2023 | פרס NAACP | סדרת הנפשה יוצאת מן הכלל | הפקת הסדרה | זכייה |  |
| 2023 | פרס NAACP | ביצועי דיבוב מצטיינים | בילי פורטר | מועמדות |  |
| 2023 | פרס NAACP | ביצועי דיבוב מצטיינים | לסלי אודום ג'וניור | מועמדות |  |
| 2023 | פרס NAACP | ביצועי דיבוב מצטיינים | קיילה פראט | זכייה |  |
| 2023 | פרס המדיה של GLAAD | סדרת הנפשה מצטיינת לילדים ולמשפחה | הפקת הסדרה | מועמדות |  |
| 2023 | פרסי אמי לתוכניות לילדים ולמשפחה | ליהוק מצטיין לסדרה | טיטאנה בול, ארון דראון | מועמדות |  |
| 2024 | פרס התקשורת של הליגה ההומו-לסבית נגד השמצה | התוכנית הטובה ביותר לילדים ולמשפחה - הנפשה | "רובוטריקים: ניצוץ כדור הארץ" | מועמדות |  |
| 2024 | פרס NAACP | סדרת הנפשה יוצאת מן הכלל |  | בהמתנה |  |
| 2024 | פרס NAACP | ביצועי דיבוב מצטיינים | קיקי פאלמר | בהמתנה |  |
| 2024 | פרס NAACP | ביצועי דיבוב מצטיינים | קיילה פארט | בהמתנה |  |
הערות שוליים

↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
גלוסקמת יעקב אחי ישו

"גלוסקמת יעקב אחי ישו" היא גלוסקמא שנמצאה בישראל בשנות השבעים, אשר זכתה לפרסום נרחב בעולם בשנת 2002. על הגלוסקמא נחרט בארמית ”יעקוב בר יוסף אחוי דישוע” (בתרגום לעברית: "יעקוב בן יוסף אחיו של ישוע"). נטען כי הגלוסקמא התגלתה בעמק קידרון בסמוך לכפר סילואן. על סמך הכתובת, נטען שהגלוסקמא הכילה את עצמותיו של יעקב, אחיו של ישו מנצרת. מרבית[דרוש מקור] החוקרים רואים בכתובת זיוף, ועל שייכות ליעקב אחי ישו אין כמעט תמיכה מחקרית[דרוש מקור].
זיהוי

אף על פי שכל השמות המצוינים בגלוסקמא (יעקב, יוסף וישוע) היו שמות יהודיים נפוצים בתקופת בית שני, על פי בדיקת שכיחות ושילוב השמות המופיעים על גבי הגלוסקמא, אשר בוצעה על ידי פרופסור קמיל פוקס מאוניברסיטת תל אביב, במהלך עשרות השנים בהן היו גלוסקמאות אבן בשימוש בירושלים חיו ונפטרו באזור ירושלים רק כשבעה עשר אנשים בוגרים ששמם הפרטי היה יעקב, שם אביהם היה יוסף והיה להם אח בשם ישוע. פרופסור אנדריי לאמייר, ארכאולוג מומחה לכתובות ארמיות ולתקופת ראשית הנצרות מאוניברסיטת סורבון, ציין במחקר המדעי שפרסם כי עצם הזכרתו של אח בכתובת על גבי גלוסקמא הייתה נדירה ביותר במהלך אותם שנים, ומשכך היא מצביעה על היותו של האח המוזכר על גבי גלוסקמא בצמוד לשמו של נפטר, דמות חשובה וידועה בקהילה. לאמייר טען שנתון זה מחזק את הסבירות לכך שבגלוסקמא זו נטמנו עצמותיו של יעקב, אחיו של ישו מנצרת, ומשכך מדובר בממצא הארכאולוגי הקדום ביותר שנתגלה המזכיר את ישו משם.
הגלוסקמא מצויה באוסף העתיקות של עודד גולן, שרכש אותה מסוחר עתיקות במזרח-ירושלים באמצע שנות השבעים של המאה העשרים. לדבריו דווח לו כי הגלוסקמא נתגלתה בעמק קדרון בסמוך לסילוואן.
לאחר פרסום הגלוסקמא בתקשורת בשנת 2002, היה מוצא הגלוסקמא נתון לוויכוחים, חלק טען כי היא זיוף מודרני, חלק טען כי המדובר בממצא אותנטי, ורק התוספת "אחוי דישוע", נכתבה, לדעתם, בכתב שונה משאר הכתובת, ולכן היא הזיוף, ואחרים (כמו רוני רייך, שמואל אחיטוב, חגי משגב, אסתר אשל ועדה ירדני) סברו כי הכתובת כולה עשויה להיות ממצא מהימן.
הליך משפטי

ב-2004 נתבע עודד גולן, בטענה כי הכתובת מזויפת וכי זויפה בכוונה תחילה. מקוריות כתובת הגלוסקמא עמדה בליבו של הליך משפטי שנמשך קרוב ל-8 שנים (2004–2012), בבית המשפט המחוזי בירושלים, לאחר שרשות העתיקות הצהירה כי מחצית מכתובת הגלוסקמא עתיקה ומחציתה הוספה בשנים האחרונות. במשפט העידו כ-120 עדים, בהם למעלה מ-50 מומחים מרחבי העולם לארכיאומטריה, ביו-גאולוגיה, גאולוגיה, מיקרוסקופיה, טכנולוגיות עיבוד אבן, פליאוגרפיה, ארמית, ארכאולוגיה, צילום ועוד, שבחנו את הגלוסקמא ואת אותנטיות הכתובת. המומחים – בהם פרופ' קרומביין (מאוניברסיטת אולדנברג), ד"ר אמנון רוזנפלד וד"ר אריה שימרון (מהמכון הגאולוגי בירושלים), ד"ר אד קיל וד"ר דן רחימי (מעבדות מוזיאון ROM בטורונטו), פרופ' ג'יימס הארל (מאוניברסיטת טולדו), ואורנה כהן (רשות העתיקות) – קבעו, על סמך איתורה של פטינה טבעית ממקור ביולוגי שהתפתחה באופן איטי במשך מאות שנים בחריצי אותיות שונות בכתובת (בפרט בחלק הכתובת שנחשד על יד הרשות להיות חדש), כי ניתן לקבוע בוודאות כי הכתובת לא נחקקה בדורות האחרונים. וכי פטינה זו זהה בכל פרמטר לפטינה המצויה על פני דפנות הגלוסקמא, שאין עוררין על קדמוניותה. ביהמ"ש ציין בהכרעת הדין שגם כמה ממומחי רשות העתיקות העידו כי הם זיהו בוודאות פטינה טבעית במילים "אחיו של ישו" וציין כעובדה ש"בסופו של יום נמצאה פטינה (ביולוגית ורניש) אותנטית בחלקה השני של הכתובת", החלק שנטען בכתב האישום שזויף.
ארכאולוגים ומומחים לכתובות עבריות וארמיות מימי הבית השני, אישרו את התאמתה המלאה של הכתובת כולה לכתובת שנחקקה בירושלים בסביבות אמצע המאה הראשונה לספירה. הארכאולוג וחוקר ירושלים, פרופ' רוני רייך, סיכם את חוות דעתו בנוגע למקוריות הכתובת כך: "לא ניתן להצביע בכתובת על ערבוב של סממנים צורניים ותוכניים מתקופות שונות, העשוי להצביע על זיוף כלשהו. לפי דעתי, דומה שכל אחד מן המאפיינים של הכתובת שפורטו לעיל, ושל כל המאפיינים האלה גם יחד, וללא יוצא מן הכלל, מעידים על כתובת אותנטית משלהי ימי הבית השני (בעיקר המאה הא' לספירה המקובלת)".
בית המשפט המחוזי בירושלים קבע בהכרעת דין כי לא הוכח שהכתובת של הגלוסקמא או חלק ממנה זויף, וכי הוא מאמץ את הראיות שהוצגו בפני ביהמ"ש לכך שגולן רכש את הגלוסקמא בשנות השבעים של המאה העשרים. עם זאת הדגיש בית המשפט כי אין בכך כדי לקבוע שהכתובת אותנטית. המדינה ורשות העתיקות לא ערערו על הכרעת הדין והגלוסקמא הוחזרה בהוראת בית המשפט לעודד גולן.
בתרבות

הסרטים הדוקומנטריים "אחיו של ישו" (דיסקברי, 2003) ו"הקבר האבוד של ישו" (ג'יימס קמרון ושמחה יעקובוביץ', 2007) נקשרו לתגלית זו.
הערות שוליים

↑    Roger Highfield, Science Editor and Jonathan Petre, Religion Correspondent, ‏Burial box 'held the bones of Jesus's brother', The Telegraph, 18 April 2003
↑  The Biblical Archaeology Society, Burial Box of James the Brother of Jesus | The BAS Library, members.bib-arch.org
↑  ניר חסון, תעלומה ארכיאולוגית, באתר הארץ, 23 במרץ 2012
↑  Oded Golan, The Authenticity of the James Ossuary and the Jehoash Tablet Inscriptions – Summary of Expert Trial Witnesses, April 2011 (PDF file)
↑  Israel Antiquities Authority, www.antiquities.org.il
1 2  www.news1.co.il/uploadFiles/485637843608857.doc
↑  Amnon Rosenfeld, Howard R. Feldman, Wolfgang E. Krumbein, The Authenticity of the James Ossuary, Open Journal of Geology 04, 2014-03-12, עמ' 69–78 doi: 10.4236/ojg.2014.43007
↑  Forananswer.org, www.forananswer.org
↑  S. Ilani, A. Rosenfeld, H. R. Feldman, W. E. Krumbein, Archaeometric analysis of the “Jehoash Inscription” tablet, Journal of Archaeological Science 35, 2008-11-01, עמ' 2966–2972 doi: 10.1016/j.jas.2008.06.019
↑  Kalman, Matthew (2009-09-05). "The Burial Box of Jesus' Brother: Fraud?". Time. ISSN 0040-7186. נבדק ב-2016-05-26.
↑  סעיפים 25–113, עמודים 50–55, עדותם של פרופ' יובל גורן ואורנה כהן, www.news1.co.il/uploadFiles/485637843608857.doc
↑  סעיף 200, עמודים 2–81, www.news1.co.il/uploadFiles/485637843608857.doc
↑  סעיף 51, עמוד 29, עדותו של פרופ' שמואל אחיטוב, וסעיפים 65–89 דפים 34–42, עדותם של פרופ' רוני רייך,  ד"ר עדה ירדני, דר' חגי משגב, פרופ' גבריאל ברקאי ופרופ' לאמייר, www.news1.co.il/uploadFiles/485637843608857.doc
↑   ניר חסון, סוף לסאגת לוח יהואש: העליון הורה למדינה להשיבו לאספן עודד גולן, באתר הארץ, 17 באוקטובר 2013
↑  Israel Antiquities Authority Returns “Jesus Brother” Bone Box to Owner - Biblical Archaeology Society, Biblical Archaeology Society, ‏2013-11-11 (באנגלית)
דן פרת

אין תמונה חופשית
דן פרת הוא מנהל ישראלי. בעבר הוביל את הקמת קרן סטף ורטהימר, הפועלת לקידום החינוך את הטכנולוגי בישראל ושימש כמנכ"ל הראשון של הקרן, ממקימי המכינה הקדם צבאית-תעשייתית "צור שלם", מנכ"ל תעשיידע ומנהל אגף התרבות בעיריית חיפה.
ביוגרפיה

פרת התגייס בשנת 1981. את שירותו בן ארבע השנים עשה בתחנת הרדיו גלי צה"ל. הוא שימש כמפיק ועורך והיה אחראי על תוכניות מיוחדות לחגים ותוכניות דוקומנטריות ותרבותיות. בין השאר, יחד עם אלכס אנסקי, יזם את סדרת התוכניות "שעה היסטורית" עם פרופסור מיכאל הרסגור והיה העורך הראשון שלה[דרוש מקור].
במהלך לימודי התואר הראשון בחוגים להיסטוריה כללית ופילוסופיה יהודית שבאוניברסיטת תל אביב ערך פרת את עיתון הסטודנטים "רוח" ושימש כדובר אגודת הסטודנטים[דרוש מקור]. הוא גם שימש מזכיר המערכת של כתב העת "זמנים" של בית הספר להיסטוריה.
החל משנת 1990, שהה בארצות הברית, במהלכם השלים את התואר השני במדעי הדתות וניהול את בית ספר קהילתי היהודי בסן חוזה שבעמק הסיליקון. בבית ספר זה יישם גישת חינוך משפחתי המתמקדת בשותפות ופעילות חווייתית של המשפחה כולה סביב מעגל השנה היהודית ותכנים ערכיים קשורים. עם המעבר מקליפורניה לאזור שיקגו קיבל על עצמו ניהול בית ספר השייך לזרם הרקונסטרוקטוניסטי.
עם שובו לארץ בשנת 1997 נרשם ללימודי ההסמכה לרבנות בהיברו יוניון קולג', המכון למדעי היהדות, שם, במקביל, השלים גם תואר שני בחינוך יהודי. בתקופה זו שירת פרת כרב שני בקהילת בית דניאל בתל אביב וכן היה אחראי על כתיבת ופיתוח תוכניות לימוד ועל השתלמויות מורים באגף החינוך של התנועה ליהדות מתקדמת. בתפקידיו אלו קידם את הגישה המקדמת פנייה לקהל הישראלי הרחב המגדיר עצמו כחילוני.
ביוגרפיה > מרכז חינוך ליאו באק

לאחר הסמכתו בשנת 2000 מונה פרת לרב של מרכז החינוך ליאו באק בחיפה, מרכז השייך לתנועה ליהדות מתקדמת בישראל. הוא שירת כרב של קהילת אוהל אברהם (שהיא חלק מהמרכז), היה מרכז מקצוע היהדות בתיכון ומנהל החטיבה לגיל הרך. מתוקף תפקידיו אלו היה אחראי על רצף החינוך היהודי במרכז מגיל הגן, עד סיום התיכון ועד למבט קהילתי מקיף של תפקיד המסורת היהודית המתקדמת בחינוך המשפחתי.
לאחר כחמש שנים בתפקידו זה, נבחר כעמית במחזור י"ד של בית הספר למנהיגות חינוכית של מכון מנדל. במהלך השנתיים הללו הכשיר את עצמו לשינוי כיוון בתחום החינוך, מחינוך יהודי פלורליסטי לחינוך בתחום נוער בסיכון משכבות סוציו אקונומיות חלשות תוך התמקדות בחינוך מקצועי/טכנולוגי עם תום שנות העמיתות בשנת 2007 החל שיתוף הפעולה עם סטף ורטהימר.
ביוגרפיה > קרן סטף ורטהיימר

פרת החל לעבוד עם התעשיין  סטף ורטהימר בשנת 2007, הוביל את הקמת הקרן בשנת 2013 והיה המנכ"ל הראשון שלה. במסגרת עבודתו זו הקים וניהל את המכינה הקדם צבאית תעשייתית "צור שלם", תוכנית המיועדת לנוער מרקע סוציו אקונומי חלש ומשלבת הכנה לשירות קרבי עם מסלול הכשרה מקצועית, ליווי החניכים במהלך השירות, ועם סיומו, אל חיי האזרחות.
לאחר סיום תפקידו כמנהל המכינה קיבל את תפקיד ראש חטיבת החינוך וההכשרה בקרן. במסגרת תפקידו היה אחראי על רשת בתי הספר התיכוניים המקצועיים, צור. כמו כן, הוביל ותוכניות רבות של שיתוף פעולה בתחום זה עם משרד החינוך, משרד הכלכלה, משרד הביטחון, משרד העבודה, הרווחה והשירותים החברתיים וג'וינט ישראל.
ביוגרפיה > תעשיידע

בין השנים 2019–2022 כיהן פרת כמנכ"ל – עמותת תעשיידע, מיסודה של התאחדות התעשיינים בישראל. פרת עסק בחיבור המערכות החינוכיות לעולמות המדע,  התעשייה, החדשנות הטכנולוגית והיזמות. בתקופתו עבדה העמותה בפריסה ארצית מול מאות מנהלי בתי ספר, חברות עסקיות וטכנולוגיות, מאות מתנדבים ועשרות רשויות מקומיות. העמותה הובילה את תוכנית הדגל של מנהל טכנולוגיה במשרד החינוך – שילוב תלמידים  מכל המגמות הטכנולוגיות בכל  תחומי התעשייה.
ביוגרפיה > עיריית חיפה

ביוני 2023 מונה פרת למנהל אגף התרבות של עיריית חיפה, תפקיד בו כיהן במשך כשנה.
הערות שוליים

↑  דף הבית - Hebrew Union College - Jewish Institute of Religion, באתר huc.edu
↑  עמוד הבית, באתר www.leobaeck.org.il (ארכיון)
↑  תוכנית המכינה | צור שלם, באתר zurshalem.co.il (ארכיון)
↑  צור לבון |, באתר zur.co.il
↑  בועז כהן, מנהל חדש לאגף התרבות בעירייה: דן פרת, באתר כלבו – חיפה והצפון, 20 ביוני 2023
↑  דן פרת סיים את תפקידו. מי יהיה מנהל אגף התרבות החדש?, באתר רדיו חיפה - 107.5FM, ‏7 ביולי 2024
| --- | --- |
בקרת זהויות :  NLI: 987007395243905171  VIAF: 74156674887633580456   WorldCat (עם VIAF): 74156674887633580456
קן אדם

| --- | --- |

אדם ב-2012
 לידה:  5 בפברואר 1921 רפובליקת ויימאר ברלין, רפובליקת ויימאר
 פטירה:  10 במרץ 2016 (בגיל 95) הממלכה המאוחדת נייטסברידג', לונדון, הממלכה המאוחדת
 שם לידה:  Klaus Hugo Adam 
 מקום לימודים:  יוניברסיטי קולג' לונדון  הגימנסיה הצרפתית ברלין  בית הספר סנט פול  The Bartlett 
 תקופת הפעילות:  1940–2004 (כ־64 שנים) 
 תחום יצירה:  סרט 
 פרסים והוקרה:  Lucky Strike Designer Award (2008)  פרס אוסקר לעיצוב האמנותי הטוב ביותר  פרס אוסקר לעיצוב האמנותי הטוב ביותר (1974)  המעצב המלכותי לתעשייה (2009)  Knight Bachelor  Art Directors Guild Lifetime Achievement Award  קצין במסדר האימפריה הבריטית 
 
סר קנת אדם (באנגלית: Sir Kenneth Adam;‏ 5 בפברואר 1921 – 10 במרץ 2016) היה מעצב אמנותי יהודי-בריטי יליד גרמניה הידוע בעיקר בזכות עיצוביו לסדרת סרטי ג'יימס בונד בשנות ה-60 וה-70 של המאה ה-20 וכן גם עבור הסרט "דוקטור סטריינג'לאב". זכה פעמיים בפרס אוסקר לעיצוב ההפקה הטוב ביותר וכן פעמיים בפרס באפט"א לעיצוב ההפקה הטוב ביותר.
אדם נולד בברלין, אז בתחומי רפובליקת ויימאר, למשפחה יהודית. בגיל 13, לאחר עליית הנאצים לשלטון, ברח עם משפחתו לאנגליה. יחד עם אחיו הצעיר, דניס אדם (אנ'), היה אחד משלושה טייסים ילידי גרמניה ששירתו בחיל האוויר המלכותי במהלך מלחמת העולם השנייה. הוא שירת בצבא עד 1947.
ב-1940, בעת המלחמה, החל בקריירה שלו, שנמשכה 63 שנים, עד 2003.
אדם מת בביתו בנייטסברידג' שבלונדון בגיל 95. היה נשוי למריה-לטציה מואורו משנת 1952 ולזוג לא היו ילדים.
הערות שוליים

↑  Ronald Bergan, Sir Ken Adam obituary, The Guardian, ‏11 במרץ 2016
| --- | --- |
בקרת זהויות :  BnF: cb14607614s (data)  GND: 119368889  ICCU: RAVV089946  ISNI: 0000 0000 8161 1065  LCCN: n85342769  NKC: xx0045956  NTA: 06945583X  RKD: 127563  SELIBR: 393903  SUDOC: 169170578  ULAN: 500244460  VIAF: 820238   WorldCat (עם VIAF): 820238
Özünlə apar

"Özünlə apar" (בעברית: "קחי אותי איתך") הוא סינגל של הזמר האזרי פאחרי בהשתתפות אילקין דובלטוב. את השיר הוציאה ב-15 במרץ 2024 לאור חברת התקליטים ביט מיוזיק. הוא ייצג את אזרבייג'ן באירוויזיון 2024, שהתקיים במאלמה שבשוודיה.
רקע וניתוח מוזיקלי

"Özünlə apar" נכתב על ידי פאחרי, אדגר רבין, חסן חאיידר, מדו סליקח ומילה מיילס. הוא כולל קטעי שירה מסורתיים מפי דובלטוב. הוא מושר באנגלית ובאזרית – שיר האירוויזיון הראשון של אזרבייג'ן שכולל את שפת המדינה. במרכז מילות השיר עומדים המאבקים והמסע האישי של פאחרי לעבר אהבה עצמית ושלווה פנימית. קייטי וילסון מאתר Wiwibloggs הצהירה כי "Özünlə apar" הוקדש לבת-זוגו של פאחרי.
ב-7 במרץ 2024 נחשף כי פאחרי נבחר לייצג את אזרבייג'ן באירוויזיון 2024. מאוחר יותר נודע כי דובלטוב הצטרף אליו. ב-15 במרץ יצא השיר לאור בערוץ היוטיוב הרשמי של תחרות הזמר של האירוויזיון. למחרת פורסם גם בשירותי הסטרימינג.
תחרות הזמר של האירוויזיון > לפני האירוויזיון

ב-14 ביולי 2023 אישר תאגיד השידור האזרי, İctimai Television‏ (İTV), את השתתפותה של אזרבייג'ן באירוויזיון 2024. İTV פתח את תקופת הגשת המועמדויות לייצוג המדינה באירוויזיון מיד לאחר מכן. תאריך סגירת ההרשמה נקבע ל-30 בספטמבר 2023. ב-20 באוקטובר נבחרו שישה עשר אמנים שעברו לשלבי האודישן, שנערכו ב-29 באוקטובר בבאקו. אחד מהמשתתפים נאלץ להסיר את מועמדותו מסיבות לא ידועות. ב-6 בנובמבר הוכרז על ששת המתחרים שעלו לשלב הסינון האחרון. זהות הנציג נבחרה לאחר התייעצות עם קבוצות מיקוד של מעריצי האירוויזיון, עיתונאים ואנשים ידועי-שם בתעשיית המוזיקה הלאומית. ב-7 במרץ 2024 הוכרז כי פאחרי נבחר לייצג את המדינה באירוויזיון 2024 עם השיר "Özünlə apar",‏ שיצא לאור ב-15 במרץ. אל פאחרי הצטרף אילקין דובלטוב, שביצע בית אחד בשיר בסגנון אזרי מסורתי.‏
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אזרבייג'ן שובצה לחלקו השני של חצי הגמר הראשון, שהתקיים ב-7 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייגקן הופיעה כמדינה ה-12, לפני אוסטרליה ואחרי מולדובה.
הופעתה של אזרבייג'ן מתחילה בצילום של פאחרי מבצע את מילות השיר, כשמאחוריו מוקרנת דמות אדם בצבע כסף, המזיזה את שני ידיה בהתאם לקצב. פאחרי עומד במרכז הבמה כשהוא לבוש בחליפה בצבעי שחור וכסף. בפזמון הדמות המוקרנת על המסך מתחילה לזהור מעט בצבעים כחול וסגול. כשמגיע חלקו של דובלטוב עוברת המצלמה לעברו. הוא עומד מימין לפאחרי, כשהוא לבוש בחליפה בסגנון דומה. עם התקדמות השיר זז פאחרי מעט לצד השמאלי של הבמה, על מנת לאפשר את העלאת פסל הידיים השחורות למרכז. לאחר מכן שניהם שבים לעבר הפסל, ומבצעים את החלק הנותר של השיר. ההופעה מסתיימת כשפאחרי ודובלטוב עומדים גב אל גב במרכז הפסל. בסוף המופע הוכרז כי אזרבייג'ן סיימה את הערב בין חמש המדינות, שכשלו בניסיון להעפיל לשלב הגמר. מאוחר יותר התברר כי היא דורגה במקום ה-14 עם 11 נקודות.
וידאו קליפ וקידום

ב-27 באפריל 2024 פורסם הווידאו קליפ הרשמי של "Özünlə apar", שבוים על ידי טימו. הוא צולם בעיירה גובוסטן. על מנת לקדם את השיר לקראת האירוויזיון יצאה ב-17 באפריל גרסת רמיקס לשיר.
ביקורות

"Özünlə apar" קיבל ביקורות מעורבות. באתר Wiwibloggs, המכיל מספר ביקורות שונות, צבר השיר דירוג ממוצע של 5.33/10 – המקום ה-31 מתוך 37 שירי אירוויזיון 2024 בטבלת הדירוג הכללית של האתר. דורון להב מ-ESC Beat מיקם את השיר אותו הדבר. לעומת זאת, ג'ון אובריאן מ-Vulture דירג אותו במקום העשירי מתוך 37 שירי אירוויזיון 2024, ושיבח את הצמד את יכולות הווקאלית.
רשימת השמעה

הורדה דיגיטלית/סטרימינג
"Özünlə apar" ‏– 3:02
הורדה דיגיטלית/סטרימינג – גרסת רמיקס
"Özünlə apar" ‏(רמיקס) – 2:53
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולם | 15 במרץ 2024 | הורדה דיגיטלית ‏•‏‏ הזרמת מוזיקה | סינגל | ביט מיוזיק |  |
| עולם | 17 באפריל 2024 | הורדה דיגיטלית ‏•‏‏ הזרמת מוזיקה | רמיקס | ביט מיוזיק |  |
אמיל אל-ע'ורי

| --- | --- |
אין תמונה חופשית
 לידה:  1907 ירושלים, האימפריה העות'מאנית 
 פטירה:  1984 (בגיל 77 בערך) 
 מדינה:  השטחים הפלסטיניים 
 השכלה:  בית ספר סנט ג'ורג', ירושלים 
 מפלגה:  המפלגה הערבית הפלסטינית 
 
אמיל אל-ע'ורי (בערבית: إميل الغوري; תעתיק רווח בעברית: אמיל גורי; 1907–1984) היה ערבי-פלסטיני נוצרי (יווני-אורתודכסי), מזכיר הוועד הערבי העליון, גוף ההנהגה הרשמי של ערביי ארץ ישראל בתקופת המנדט הבריטי, וכמו כן גם המזכיר הכללי של המפלגה הערבית הפלסטינית, מפלגתם של משפחת חוסייני ומקורביהם.